C 88/76
RO
Jurnalul Oficial al Uniunii Europene
24.2.2022
Solurile, fie că sunt soluri argilo-calcaroase pietroase sau nisipoase dezvoltate pe molase și gresie, sunt sărace, bine drenate și sensibile la eroziune.
Aceste soluri puțin adânci, fără umiditate excesivă, sunt perfect adecvate viței-de-vie.
Departamentul Bouches-du-Rhône are o climă mediteraneeană cu un grad ridicat de însorire, care reprezintă o caracteristică a acestei clime.
Vara este foarte caldă și uscată, iar iarna este relativ blândă.
Temperaturile variază destul de mult de la un anotimp la altul, fiind destul de ridicate în perioadele de vară, când se înregistrează deseori 35 °C la umbră.
Diferența de temperatură medie anuală între zi și noapte este considerabilă, foarte marcată iarna, cu perioade de îngheț puternic pe timp de noapte.
Precipitațiile sunt neregulate și distribuite în mod inegal de-a lungul anului.
Aversele puternice nu sunt rare.
Mistralul, un vânt uscat și rece provenit din nord, bate aproape 100 de zile pe an, adesea cu rafale de peste 100 km/h.
Plantațiile de viță-de-vie din Provence, cu o vechime de peste 2 600 de ani, sunt cele mai vechi din Franța.
Ele sunt deosebit de cunoscute pentru producția de vinuri roze.
Începând din 1907, mulți viticultori au simțit nevoia de a se reuni pentru a face față dificultăților.
Producția de vin a fost reglementată, iar viticultorii s-au organizat în cooperative și sindicate, ceea ce a încurajat dezvoltarea calitativă a producției.
Categoria „vin de canton” a fost definită în mod precis și reglementar în 1964, făcând referire la o zonă de producție administrativă cu o serie de caracteristici pedoclimatice.
Un decret din 1968 transformă aceste vinuri „vins de canton” în „vins de pays”, identificate mai întâi sub numele departamentului de producție și îndeplinind criterii de producție specifice care impun un nivel de calitate superior.
Vinul Bouches du Rhône este recunoscut mai întâi drept „vin de pays” și devine indicație geografică protejată în 2011.
Această producție provine în principal din două sectoare distincte: principalul sector este situat în centrul și estul departamentului, în jurul regiunii Aix-en-Provence (65 până la 70 % din volume), în timp ce la vest se observă zona „camarguaise”, delimitată la sud-est de Tarascon, în comunele Arles și Saintes-Maries-de-la-Mer.
Acest sector „camarguais” își afirmă unicitatea prin mențiunea „Terre de Camargue”: Acest areal geografic este dedicat exclusiv producției de vinuri cu IGP „Pays des Bouches-du-Rhône”.
8.2.
Legătura cauzală dintre specificitatea arealului geografic și specificitatea produsului IGP „Pays des Bouches-du-Rhône”, care acoperă toate comunele din departamentul Bouches-du-Rhône, se bazează în principal pe caracteristicile specifice ale vinurilor care sunt legate de caracteristicile mediului natural (climă, sol).
Departamentul Bouches-du-Rhône este situat în regiunea Provence-Alpes-Côte d’Azur din sud-estul Franței.
El are un relief muntos care lasă loc câmpiei care se întinde până la mare și prezintă o climă mediteraneeană și vegetație formată în principal din maquis și garigă.
Departamentul este marcat, de asemenea, de prezența mistralului, care uneori îngreunează munca, dar face posibilă curățarea plantațiilor viticole și protejarea lor împotriva atacurilor criptogamice și, în cele din urmă, creșterea bogăției strugurilor prin concentrațiile pe care le provoacă în etapa finală de maturare.
Solurile, fie că sunt soluri argilo-calcaroase pietroase sau nisipoase dezvoltate pe molase și gresie nu prezintă exces de umiditate, sunt bine drenate și sunt deosebit de adecvate pentru cultura viței-de-vie.
Beneficiind de condiții naturale optime, cunoscând modul de selecție a celor mai bune parcele, viticultorii au reușit să pună în valoare diferite soiuri într-o zonă cu soluri adesea sărace, dar bine drenate și deosebit de potrivite pentru cultivarea viței-de-vie.
Combinația dintre aceste caracteristici ale solului și o climă caldă și uscată cu influențe mediteraneene dă naștere unor condiții optime de maturare, care permit conservarea aromelor primare ale acestor soiuri, ale căror vinuri se exprimă cu o prospețime și un potențial aromatic caracteristice.
Astfel, vinurile roșii proaspete și lejere se caracterizează prin aromele lor de fructe roșii; vinurile roze proaspete au, de asemenea, o rotunjime și arome expresive de fructe roșii sau citrice.
Pe de altă parte, vinurile albe sunt aromate, florale sau fructate, proaspete și își exprimă tinerețea.
În prezent, producția anuală de vinuri cu IGP „Pays des Bouches-du Rhône”, de aproximativ 50 000 hl, este comercializată de 18 crame cooperative și 88 de crame specifice.
Vinurile roze reprezintă aproape 50 % din volumele totale, vinurile roșii reprezintă puțin peste 40 % din volumele totale, iar vinurile albe reprezintă puțin sub 10 % din volumele totale.
9.
Alte condiții esențiale Mențiuni suplimentare Cadrul juridic: Legislația națională Tipul de condiție suplimentară: Dispoziții suplimentare referitoare la etichetare